b'\n_START_ARTICLE_\nRjavi medved\n_START_SECTION_\nOsnovni podatki\n_START_PARAGRAPH_\nMedved je velik - v dol\xc5\xbeino meri od 160 do 260\xc2\xa0cm, samice pa od 120 do 200\xc2\xa0cm. Samci tehtajo od 200 do 400 kg, samice 150 do 350\xc2\xa0kg. \xc5\xbdivi lahko do 35 let. Pozimi miruje, vendar to ni pravo zimsko spanje. Telesna temperatura mu upade za 2\xc2\xb0C, opazno se mu upo\xc4\x8dasni sr\xc4\x8dni utrip. Samica v tem \xc4\x8dasu koti._NEWLINE_Najmanj\xc5\xa1a podvrsta evropski rjavi medved tehta 90\xc2\xa0kg, medtem ko najve\xc4\x8dja podvrsta kodia\xc5\xa1ki medved, ki \xc5\xbeivi v Rusiji in na Aljaski, tehta okoli 680\xc2\xa0kg in zraste do 3 m dol\xc5\xbeine.\n_START_SECTION_\nRazmno\xc5\xbeevanje\n_START_PARAGRAPH_\nRjavi medved je vrsta s pozno spolno zrelostjo in dalj\xc5\xa1im aktivnim obdobjem kot nekatere druge \xc5\xbeivali._NEWLINE_Samice so breje 6-7 mesecev. Kotijo na zavarovanih mestih (brlog, skalne razpoke, manj\xc5\xa1e kra\xc5\xa1ke votline itd.). Skotijo 2- 3 slepe in gluhe mladi\xc4\x8de, ki sli\xc5\xa1ijo po 2 tednih in spregledajo po 4-5 tednih. Pri materi sesajo mleko 4 mesece, mama medvedka pa jih ima pod svojim okriljem 2 leti.\n_START_SECTION_\nPrehranjevanje\n_START_PARAGRAPH_\nJe izrazit vsejed, saj se hrani z gozdnimi plodovi, podzemnimi in zelenimi deli rastlin, glivami, glodavci in mrhovino. Ker je plenilec, je njegov plen lahko tudi \xc5\xbeivina. \xc4\x8cloveka se izogiblje in mu ni nevaren. Rjavi medved potrebuje velik, dobro ohranjen \xc5\xbeivljenjski prostor s \xc4\x8dim manj\xc5\xa1im vplivom \xc4\x8dloveka. Slovenski lovci medvedom pomagajo do hrane. Na mrhovi\xc5\xa1\xc4\x8da jim nastavijo poginule \xc5\xbeivali,hkrati pa jim hranjenje omogo\xc4\x8da ma\xc5\xa1\xc4\x8dobo za zimsko spanje.\n_START_SECTION_\nZimsko spanje\n_START_PARAGRAPH_\nZa medveda je zna\xc4\x8dilno, da zimo predremlje. Medvedu se telesna temperatura zni\xc5\xbea le za 6\xcb\x9aC, presnova pa se mu zelo malo upo\xc4\x8dasni. Odvisno od klime podro\xc4\x8dja  primanjkljaja hrane, rjavi medved v zimskem spanju pre\xc5\xbeivi 3 ali ve\xc4\x8d mesecev med katerimi zgubi 30-50\xc2\xa0% skupne mase. Poleti in jeseni, ko so bogati z  energijo, medvedi napolnijo rezerve masnega tkiva. V oktobru in novembru ve\xc4\x8dina medvedov i\xc5\xa1\xc4\x8de ugoden kraj za prespane zime. Prezimijo v brlogu, ki je pokrit z vejevjem in mahom.\n_START_SECTION_\nOgro\xc5\xbeenost\n_START_PARAGRAPH_\nRjavi medved je uvr\xc5\xa1\xc4\x8dena na Rde\xc4\x8di seznam ogro\xc5\xbeenih \xc5\xbeivalskih vrst. Zavarovan je tako s slovensko, evropsko kot tudi mednarodno zakonodajo, ki med drugim dolo\xc4\x8dajo obveznost spremljanja stanje ohranjenosti vrst, pri \xc4\x8demer posebno pozornost posvetijo prednostnim vrstam. Rjavi medved je dolo\xc4\x8den kot prednostna vrsta._NEWLINE_Rjavega medveda ogro\xc5\xbea \xc5\xa1irjenje naselij na obmo\xc4\x8dja kjer \xc5\xbeivi, neurejena pa\xc5\xa1a drobnice in cestni promet.'